
Ut  aliquid  novi  de  Scrofula  in  medium 
proferamus*  munus  tam  expes  et  vanum  vi¬ 
detur*  quam  si  aegrum  nostrum,  quum  mor¬ 
bus  semel  invaserit,  per  res  adhuc  tentatas 
ad  sanitatem  iterum  reducere  vellemus.  Hoc 
malum  praeterea  corpus  adeo  longe  lateque  de¬ 
populari  solet,  ut  vix  unam  partem  compa¬ 
ginis  nostrae  intactam  reliquere  gaudet,  nec 
minus  in  dubio  est,  nos  materiam  medicam 
fere  totam  in  auxilium  vocasse  et  tamen  nihil 
boni  durabilis  contra  violentiam  ejus  praesti¬ 
tisse. 

DE  SCROFULA. 


Hic  morbus  quinetiam  limites  tam  arctos 
nonnunquam  tenet,  ut  vix  discerni  queat ; 
dum  alias  ita  vehementer  aestuat  ut  aegrum 
in  summo  discrimine  ponat,  vel  reliquias  vitae 
adeo  lugubres  reddit,  ut  miser  refugium  malis 
nullum  nisi  in  sepulchro  invenire  possit. 

Cullenus  in  Nosologia  sua  hunc  morbum 
in  classe  Cachexiae  et  ordine  Impetigines  lo¬ 
cavit,  eundemque  verbis  quae  sequuntur  bre¬ 
viter  ac  concinne  notavit,  “  Glandularum  con- 
“  globatarum,  praesertim  in  collo,  tumores ; 
“  labium  superius  et  columna  nasi  tumida ; 
“  facies  florida,  cutis  laevis ;  tumidum  abdo- 
“  men.”  Hisce  signis  supra  dictis  capilli  lin¬ 
tei,  vultus  puchre  candidus,  oculi  caerulei  et 
pupilla  dilata  addi  possunt ;  sed  nihilominus 
exempla  sunt  ubi  homines  temperamento  pror¬ 
sus  alio  praediti ;  in  quibus  oculi,  capillitium 
ac  facies  colore  fusco  occupantur,  sese  huic 
malo  quoque  obnoxios  gerunt,  et  si  fi  des  auc¬ 
toribus  adhibenda  sit,  malum  in  eis  solito  vi¬ 
olentius  saevire  anhelat.  * 


*  Thomson  on  Inflammation. 

In  his  tamen  non  secus  ac  illis  cutis  nitida 
ac  mollis  apparet,  vigor  iste  musculorum  qui 
athleticis  fere  semper  contingit,  struma  labo¬ 
rantibus  deese  videtur ;  vis  corporis  insita  la¬ 
bori  cuivis  insolito  sese  inparem  habet,  nec 
mutationes  coeli,  aeris  et  temporum  homines 
ita  affecti  facile  aut  impune  tolerare  possunt. 

Pro  parte  maxima  inter  medicos  convenit, 
hoc  malum  labe  haereditaria  niti,  quanquam 
haud  negandum  est  quosdam  nec  parvi  nomi¬ 
nis  in  hanc  sententiam  ire  noluisse.  * 

HISTORIA. 

Hic  morbos  apud  Graecos  titulo  de¬ 
signatur,  dum  auctores  qui  Romae  priscis  se¬ 
culis  floruerunt  de  illo  sub  nomine  Scrofula 
tractarunt,  quod  verbum  ex  Scrofa  originem 
suum  ducit ;  et  malum  ita  dictum  est  quia 
haec  animalia  prae  aliis  hujus  violentiae  ob- 


*  White  on  Struma, 


\ 

noxia  credebantur  :  Quidam  ex  regibus  apud 
Anglos  hoc  vitium  tactu  regio,  ut  fertur, 
amovere  conati  sunt,  unde  nomen  King’s  Evii 
sibi  Anglice  accepit. 

Malum,  de  quo  hisce  paginis  agere  statui, 
sese  raro  ostendere  solet  antequam  aeger  bien¬ 
nium  vitae  degit,  et  saepe  ad  aetatem  pube¬ 
rem  latet ;  dum  exempla  pauca  sunt  in  qui¬ 
bus  vim  suam  adhuc  diutius  compescere  vide¬ 
tur. 

Liberos  pauperum  plusquam  divitum  vex¬ 
are  solet,  quod  victui  miniis  lauto,  vestibus 
haud  satis  aptis  ut  coeli  inclementiam  tolerare 
queant,  et  diaetae  tenui  ac  parum  nutrenti  at¬ 
tribui  debet.  Hic  morbus  qui  neti  arn  ex  mu¬ 
tationibus  aeris  magnopere  pendere  videtur, 
quapropter  nostrates  potius  quam  gentes  vi¬ 
cinae  impetum  ejus  melius  norunt ;  et  quo¬ 
niam  in  aperto  est  corpora  nostra  ex  varietati¬ 
bus  temperiei  subitis  multum  discriminis  su¬ 
bire,  nihil  mirum  esset,  si  homo  strumae  jam 
proclivis  pro  parte  rata  gravius  laboret,  prae- 

sertim  quum  apud  nos  interdum  est,  ubi  tem¬ 
pora  anni  quatuor  in  die  unico  adspicere  potes. 

Regiones  frigidae  ac  simul  mutabiles  huic 
malo  prae  calidis  obnoxiae  videntur,  et  uti 
Dom,  Russel  censet  stragem  dirissimam  ibi 
efficiet  ubi  ratio  frigoris  maxima  valet  quae 
cum  humiditate  conjungi  queat :  Auctor  idem 
istud  esse  spatium  notavit,  quod  a  gradu  lati¬ 
tudinis  septentrionalis  45°  vel  50°  ad  6Q6  ten¬ 
dit,  ubi  Scrofula  bacchari  gaudet.* 

Quum  hic  morbus  infantes  aggreditur,  glan¬ 
dulas  praecipue  invadit,  sed  artus  et  variae 
corporis  partes  eodem  modo  saepissime  plec¬ 
tuntur.  Hae  glandulae  quum  primum  mor¬ 
bide  afficiuntur  tumores  parvulos  et  simul 
mobiles  referre  solent ;  sine  causa  satis  justa 
oriri  videntur  et  haud  parum  attentionis  a 
medico  vindicant,  quo,  habitu  et  conditione 
aegri  rite  perpensis,  naturam  mali  recte  intel 
ligat. 


*  Russel  011  Scrofula,  p.  59« 

Hi  tumores  formas  duas  sibi  assumunt,  al¬ 
tera  est  ubi  molles  et  inelastici,  apparent,  ad 
suppurationem  nequaquam  tendere  properant, 
et  ubi  aeger  de  eis  nisi  graviter  premantur 
nihil  dolet ;  in  hoc  statu  diu  maneant,  nec  ul¬ 
lum  terrorem  aut  aegro  aut  adstantibus  incu¬ 
tere  possunt. 

Altera  forma  est  ubi  tumor  incrementum 
magnum  accipit,  et  cutis  supereminens  faciem 
purpuream  assumit;  fluctuatio  per  digitum 
jamjam  percipi  potest,  dum  calor  major  et  iri- 
tabilitas  aucta  partis  affectae  signa  supra  me¬ 
morata  comitari  solent. 

Materies  tumorum,  si  exitus  per  artem  non 
praebeatur,  viam  sibi  per  foraminula  plurima 
facit ;  puri  tenui  haud  dissimilis  est,  et  quo 
diutius  stillat  faciem  seri  cum  massulis  coactis 
misti  magis  magisque  refert,  veluti  si  lactis 
coagulum  esset ;  sub  forma  abscessus  chronici 
nunc  plerumque  apparet. 


Corpora  nostra  e  Scrofula  vix  saepius  labo- 

rant,  quam  cum  morbus  ille  nos  invaserit  cui 
apud  medicos  nomen  Tabes  Mesenterica  impo¬ 
nitur,  et  exitus  tam  fatalis  isti  malo  contingit, 
quam  si  Phthisis  Pulmonalis  arcem  vitae  ob¬ 
ruere  vellet ;  sed  haec  pestis  post  aetatem  pu¬ 
berem  nos  potius  invadit,  dum  illa  vitam  te¬ 
neriorem  plerumque  lacessit,  et  annos  quatuor 
primos  maximi  plectere  videtur. 

Dolor  et  abdominis  intumescentia  ex  nulla 
causa  evidente,  signa  sunt  per  quae  Tabes  Me¬ 
senterica  distingui  solet ;  pulsus  celer  et  debi¬ 
lis  micat,  nasi  pruritus  est,  alvus  non  bene  re¬ 
spondet,  sitis  valde  urget,  spiritus  insuaviter 
olet  cibique  desiderium  deficit.  Cadavere  secto 
glandulae  mesentericae  a  statu  sano  deflexisse 
reperiuntur,  ampliatae,  induratae,  et  structura 
mutatae  videntur ;  hinc  ratio  patet  cur  macies 
et  debilitas  semper  adsunt,  enim,  his  glandulis 
obstructis,  transitus  chylo  abnegatur,  et  corpus 
exinde  nutrimentum  proprium  accipere  nequit. 

Forma  altera  est  sub  qua  Scrofula  apparet, 
illa  nempe  quae  nomine  <c  White  Swelling,” 

apud  plebem  bene  cognoscitur,  et  Strumae 
affinem  esse  nihil  dubii  existere  potest,  si  ad 
ejus  signa  caute  attendamus.* 

Cum  rigiditate  et  dolore  partis  affectae  pler¬ 
umque  incipit,  praesertim  si  membri  extensio 
fiat ;  membrum  ipsum  macie  confectum  eva¬ 
dit  et  quasi  liquescit  dum  artus  incrementum 
haud  leve  accipit  et  fluctuatio  percipi  queat. 
Dolores  nonnunquam  violenter  ardent  dum 
alias  aegrum  minus  lacessunt,  ossa  ligamentaque 
partium  vicinarum  ulceribus  et  carie  occupan¬ 
tur,  parietes  tandem  fatiscunt  et  fluidum  albi¬ 
dum  emittitur. 

Malo  supra  memorato  Morbus  Coxarius  sese 
similem  gerit  quamquam  cum  diathesi  stru¬ 
mosa  non  semper  conjungi  videtur ;  aeger  de 
dolore  gravi  pone  trochanterin  majorem,  se¬ 
dem  mali  veram,  conqueritur,  sed  tamen  de 
inguine  ac  genu  lateris  affecti  maxime  dolore 


*  Russel  on  Morbid  Affections  of  the  Knee  Jomt,  p.  54. 

assuescit.  Nates  rotunditatem  suam  hic  fere 
semper  amittunt  et  ad  planum  potius  descen¬ 
dunt,  quod  signum  Dom.  Ford  primus  no¬ 
tavit.  Hoc  attamen  uti  Dom.  Ero  die  censet, 
incertum  est,  nec  fidem  plenam  sibi  attrahere 
debet  *. 

Aegri  quidam  sic  affecti  violentiam  morbi 
diu  sustinent,  dum  in  aliis,  febris  hectica  vitae 
curriculum  sine  mora  ad  metam  properat. 

Exemplum  hujus  modi  in  Nosocomio  nostro 
mense  Novembris  anno  salutis  humanae  mil¬ 
lesimo  octingentesimo  vicesimo  primo  ap¬ 
paruit  ;  puella  suae  aetatis  annum  decimum 
tertium  agens,  diathesi  strumosa  evidenter  in- 
buta  huic  morbo  ex  cursu  violento  infeliciter 
succubuit.  Glandulae  ad  inguinem  sitae  prius 
laborarunt  et  paulo  post  nates  lateris  sinistri 
planata  apparuit:  claudicatio  cum  debilitate 
membri  affecti  mox  advenit,  tempore  brevi 


Med.  Chir.  Trans.  Vol.  VI.  p.  322. 

quoque  gemi  doluit,  febris  hectica  accessit  et 
aerumnis  finem  aegrae  inposuit  die  fere  quad  - 
ragesimo  ex  quo  morbus  primum  obortus 
est. 

Partibus  per  scalpellum  rite  sectis,  os  femo¬ 
ris  ex  loco  suo  sursum  et  exterius  ascendisse 
repertum  est,  ligamenta  ac  musculi  ulceratio¬ 
nem  subierant,  cartilago  quae  acetabulum  in¬ 
vestit  non  secus  ac  illa  caput  femoris  cingens 
absorptione  evanuerat ;  acetabulum  scabrum 
erat  et  caries  totum  femoris  caput  invaserat. 

Abdomine  inspecto,  glandulae  mesentericae 
ampliatae  ac  pure  repletae  videbantur,  et  ca¬ 
vum  istud  uncias  haud  paucas  fluidi  hujusce 
continebat. 

Oculi  cum  apendicibus  nequaquam  raro  in 
strumosis  morbide  corripiuntur,  et  inflamma¬ 
tio  gravis  ex  causa  levissima  in  eis  oriri  po¬ 
test  :  glandulis  sebaceis  sedes  mali  frequentius 
inest  et  ulceratione  pertinaci  plerumque  ter¬ 
minat,  materies  acrida  et  tenuis  interdum  exu- 

dat  dum  alias  magis  viscida  apparet.  Palpe¬ 
brae  tumidae  ac  carnosae  videntur  aegroque 
adspectum  ingratum  inpertiunt,  sed  si  oculum 
ipsum  morbus  aggreditur,  signa  tunc  eadem 
habebit  quae  ophthalmiam  aliter  dignoscunt. 


DIAGNOSIS. 

Variae  affectiones  corpora  nostra  lacessere 
solent  quae  cum  Scrofula  confundi  queant,  nisi 
attentio  debita  signis  comitantibus  inpenda- 
turjhinc  tumores  schirrosi,  ulcera,  steatoma, 
caries  ossium  ex  lue  venerea,  et  quaedam  alia 
mala  medicum  fallere  conantur. 

Hachitis  tamen  a  mense  octavo  ad  annum 
vitae  secundum  victimas  suas  plerumque  la¬ 
cessit,  dum  Scrofula  vix  ante  biennium  prove¬ 
nire  solet.  Tumores  schirrosi  glandulas  istas 
conglomeratas  dictas  saepius  infestant,  et  illae 
conglobatae  seu  fymphaticae  dictae  nidum  Scro¬ 
fulae  potius  praebent.  Si  tumor  aut  ulcus  ex 

habitu  strumoso  pendens,  partem  ullam  corpo¬ 
ris  vexat,  spatium  haud  breve  intercedere  po¬ 
test,  antequam  resolutio  mali  aut  suppuratio 
accedit,  et  sic  affectiones  hujusmodi  ab  illis 
syphilide  praeditis  dignoscuntur;  nam  ul¬ 
cera  strumosa  etiam  per  annos  eodem  statu 
manere  videntur,  dum  contra  si  ex  syphilide 
oriantur,  partes  vicinae  sortem  communem 
subeunt  si  per  artem  non  propere  sanentur. 

Tela  cellulosa  sedes  propria  steatomatis  ha¬ 
beatur  et  parte  ulla  corporis  appareat,  neque 
enim  glandulis  lymphaticis  nocet;  si  caries  ossa 
struma  laborantium  invaserit,  per  materiam 
nigridam  ac  simul  foetidam  quae  illam  comita¬ 
tur  distingui  potest,  ossium  extremitates  prae¬ 
cipue  laborant  et  ubicunque  structura  eorum 
reticulata  est,  ibi  morbus  effectus  dirissimos 
ostendit,  dum  ossa  densissima  partemque  me¬ 
diam  syphilis  potius  lacessere  gaudet. 

Haec  signa  tamen  errori  obnoxia  sunt  nec 
fidem  indubiam  omni  tempore  merentur,  nam 
diagnosis  vera  vix  dari  queat  nisi  conditionem, 
historiam  aegrique  habitum  rite  evolverimus. 

CAUSA  EXCITANS. 

Quodcunque  corporis  constitutionem  tur¬ 
bare  valet,  idem  apud  causas  scrofulae  exci¬ 
tantes  numerari  queat,  seu  hoc  ex  lue  venerea, 
aut  febribus  eruptione  comitatis,  sive  ab  inju¬ 
riis  externis  oriatur.  Cullenus  illustrissimus 
censuit  hoc  malum  ex  conditione  peculiari  sys¬ 
tematis  lymphatici  originem  suum  duxisse,  et 
quandam  acrimoniam  fluidorum  causam  mali 
proximam  fecisse.  Gregorius  quoque  in  con¬ 
spectu  suo  Medicinae  Theoreticae,  c.  xiv.  sect. 
442,  ita  scribit,  “  saepe  obstruuntur  hae  glan- 
“  dulae  conglobatae,  et  in  ingentem  molem 
“  tument,  plerumque  ab  acri  aliquo  ad  ipsas 
“  delato,  interdum  fortasse  et  ab  aliis  causis 
“  minus  cognitis ;  ut  in  strumis,  vel  scrofula 
<e  ut  vocatur,”  &c. 

Defectus  exercitationis  justae  nos  huic  malo 
obnoxios  reddit  vel  apud  ejus  causas  excitan¬ 
tes  numerari  possit,  nam  quodcunque  secre- 

tiones  aut  exeretiones  minuit,  vel  circuitum 
sanguinis  impedit,  viam  plurimis  nec  levibus 
aerumnis  sternere  queat  ;  si  haec  conditio 
cum  victu  tenui  et  parum  nutriente,  aere  im¬ 
puro  et  vestitu  nimis  levi  conjungatur,  tunc 
morbus  crudeliter  saeviet,  utique  pagi  isti  opi¬ 
ficiis  dediti  infeliciter  testantur. 


Si  exercitatio  debita  negatur,  functiones  illae 
quae  concoctioni  inserviunt  ex  statu  sano  de¬ 
cedere  incipiunt,  et  bene  notum  est,  viscera 
quae  hoc  munere  funguntur,  multum  inperii 
in  scrofulam  possidere,  vitium  suum  illis  glan¬ 
dulis  ad  cervicem  positis  communicant ;  inde 
per  corpus  totum  si  non  obviam  itur  vene¬ 
num  serpit,  fontem  vitae  contaminat,  nec  ossa 
nec  ligamenta  intacta  relinquit. 

Omnibus  jam  bene  patet,  scrofulam  nihil  vis 
contagiosae  possidere,  quoniam  homines  om¬ 
nino  sani  cum  strumosis  et  vivunt  ac  dormi¬ 
unt  et  nihilominus  semper  incolumes  eva¬ 
dunt:  Si  morbus  vim  talem  possideret,  quis 
tutus  esse  posset  ?  praesertim  quum  limites 

arctos  tenere  recusat,  nec,  si  Korto  credamus, 
morbus  excitari  queat,  etiamsi  materiem  stru¬ 
mosam  applicemus  uti  in  vaccinatione  fieri  so¬ 
let.  s<  Neque  materies  ex  ulceribus  scrofulosis 
“  benignis  affluens,  contagiosam  vim  habet,  id 
ee  quod  ex  nonnullis  a  me  institutis  tentamini- 
41 e  bus  apparet.”* 

Parentes  hoc  morbo  impliciti  liberos  eo¬ 
rum  sanos  ac  integros  interdum  procreant, 
dum  contra  progenies  strumosa  parentibus  con¬ 
tigit  in  quibus  nulla  signa  scrofulae  detegi  pos¬ 
sunt  ;  quin  etiam  unus  vel  alter  ejusdem  fami¬ 
liae  struma  nonnunquam  laborabit  et  caeteri 
intacti  manebunt.  Hoc  ex  causa  satis  evidente 
fortasse  pendet,  nam  illi  quos  morbus  vexave¬ 
rat,  cuidam  rei  excitanti,  quae  malum  evoca¬ 
verat,  expositi  fuissent,  dum  illi  qui  immunes 
evaserant  nihil  hujusmodi  subierant ;  sed  eos 
morbo  omnino  liberos  haud  aestimare  debemus 
quanquam  violentia  solita  prorumpere  non 
vult. 


*  Vid.  Kortum  de  vitio  Scrofuloso,  T.  1.  p.  218. 

DE  PROGNOSI. 

Prognosis  nostra  de  hoc  morbo  ex  natura, 
sede  et  magnitudine  mali  pendere  debet ;  nam 
si  glandulas  superficie  sitas  solummodo  tentat, 
parum  periculi  exinde  fluere  possit,  nisi  ma¬ 
lum  istud  Bronchocele  nominatum  supervenire 
minatur,  quod  a  nonnullis  incrementum  scro- 
fulosum  glandulae  thyroideae  esse  putatur, 
haec  pars  magnitudinem  tantam  sibi  nonnun- 
quam  assumit  ut  nec  aer  ad  pulmones  nec  cibi 
ad  ventriculum  transire  sinantur,  hinc  aeger 
ex  inedia  aut  suffocatione  miserrime  perit. 

Formae  istae  mali  nostri  quae  rectius  inter¬ 
nae  vocantur,  vitam  aegri  in  discrimine  sum¬ 
mo  semper  ponunt  exitumque  fatalem  ple¬ 
rumque  habent :  Tabes  Mesenterica,  Hydro- 
cephalus  ac  Phthisis  Pulmonalis  originem 
suum  ex  hoc  fonte  ducentia  auxilium  fere  nul- 
um  in  medicina  possident,  nec  ulla  res  est  ad 
quam  in  his  malis  cum  fiducia  certa  confugere 
possumus. 

CURATIO. 

Ex  causis  hujusce  morbi  quasi  nube  adum¬ 
bratis  et  ex  remediis  quae  apud  medicos  in  ejus 
curationem  commendata  sunt  parum  vel  nihil 
fidei  merentibus,  opprobrium  medicinae  recte 
nominari  possit.  Res  tam  varias  ac  diversas 
secundum  aegri  constitutionem  quine tiam  de¬ 
siderat,  quo  mali  levamen,  multo  magis  cura¬ 
tio  perfici  queat,  ut  nulla  ratio  medendi  prae 
alia  fidem  pleriorem  sibi  vindicat,  ad  quam 
veluti  ad  auxilium  praesentissimum  contra 
violentiam  ejus  confugere  vellemus. 

Liberi  ex  parentibus  strumosis  progeniti  nu¬ 
tricem  sanam  ac  integram  quam  primum  post 
partum  accipere  debent,  ut  labes  haereditaria 
ex  utero  derivata  lacte  puro  refici  queat,  si 
morbus  aere  impuro  aut  victu  nimis  tenui  in 
actionem  cietur  aut  si  humida  sede  pendere 
videatur,  tunc  semita  officii  quae  calcanda  est 
cuivis  in  aperto  apparere  debet ;  diaeta  magis 
nutriens  porrigenda  est  aegerque  in  locum  amo- 

vendus  est,  ubi  aer  purus  spiritu  gratiori  ac 
simul  salutari  pulmones  recreare  fovereque 
possit. 

Si  aeger  in  urbe  vivat,  demigratio  ad  rus 
consilium  nostrum  de  hac  re  melius  implebit, 
et  ibi  sub  dio  libero  moretur  donec  sanitas  fir- 
mior  impurum  aera  vici  conferti  impune  to¬ 
leret  ;  diaeta  simul  levis,  nutriens  et  concoctu 
facilis  fini  proposito  optime  respondebit,  sed 
hoc  ut  multa  alia  ex  rebus  pendebit  quae  pe¬ 
nes  aegrotantem  non  semper  ponuntur. 

Balneum  frigidum  si  per  tempus  satis  diu¬ 
tinum  continuetur  aegris  ita  affectis  pluri¬ 
mum  commodi  attulit,*  sed  vota  nostra  adhuc 
certius  implebit,  si  balneum  aqua  marina  con¬ 
fectum  et  ad  temperiem  justam  secundum  vi¬ 
res  aegroti  redactum  modo  eodem  applicetur. 
Balneum  hujusmodi  effectus  quidem  salutares 
saepissime  possidet,  morbique  progressum  plus 
quam  semel  coercuit,  praesertim  si  in  auxi- 


*  Cullen’s  Practice  of  Physic,  Vol.  II.  p.  267. 

lium  nostram  vocaretur,  quum  morbus  genus 
lymphaticum  primo  tentare  inceperit. 

Si  ex  vestimentis  parum  generosis  malum 
in  actionem  cieri  putetur,  haec  aptiora  redden¬ 
da  sunt,  et  secundum  mutationes  aeris  ac 
tempora  anni  incrementum  aut  imminutio¬ 
nem  accipere  debent. 

Medici  nonnulli  apud  quos  Heberden  lo¬ 
cum  tenet,  originem  hujusce  mali  aquis  impu¬ 
ris  etiam  attribuere  voluerunt,  vel  saltem  asse¬ 
verarunt  morbum  violentia  insolita  saevire,  si 
aegri  ad  scrofulam  jam  proclives  facti  his  aquis 
uti  assuescunt. 

Ex  supra  dictis  nobis  assumere  licet,  diae¬ 
tam  bonam  quae  affatim  nutrimenti  suppedi¬ 
tet,  aera  noxiis  vacuum,  corporis  munditiem 
cum  vestibus  quae  vim  vitalem  rite  fove¬ 
re  possint,  immersionem  in  aqua  marina  ad 
gradum  satis  temperatum  regulata  et  alvum 
ex  natura  respondentem,  eis  struma  infelici¬ 
ter  tentatis  remedia  optima  promittere,  per 

quae  morbus  de  quo  agitur  ad  sanitatem 
iterum  reducatur  vel  potius  isto  moderamine 
ita  coarctetur,  ut  anni  haud  pauci  spatio  vitae 
addantur,  quod  aliter  fieri  nequiret  si  violem 
tiae  morbi  non  obviam  eatur. 

Aquae  sulphure  vel  chalybe  impregnatae, 
Cinchona,  Gasis  Oxy  genii  inhalatio*  Sales  Medii, 
Spongia  Usta,  Sarsaparilla  Smilax,  Submurias 
Hydrargyri,  Arsenicum,  Conium  Maculatum, 
Aqua  Maritima,  haec  omnia  marte  vario  contra 
Scrofulam  a  medicis  usurpata  sunt,  sed  quod 
dolendum  est  nihil  eorum  ad  curationem  cer¬ 
tam  adhuc  valuit  nec  palmam  victoriae  prae 
caeteris  meruit.  Scriptores  nonnulli  recentes 
Alkalinas  res  quoque  adversus  hunc  morbum 
laudibus  summis  commendarunt. 

Tentamina  Solutionis  Muriatis  Calcis  in  cura¬ 
tione  Scrofulae  a  Fourcrqy  primum  institu¬ 
ta  sunt,  et  hoc  remedium  apud  Doc.  Beddoes, 
Pe arson  aliosque  medicos  haud  parvi  nominis 


*  Vjd.  J.  Cavallo,  on  Med.  Prop*  of  Factitious  Airs. 

erat,  in  his  morbis  qui  ex  habitu  strumoso  aut 
glandulis  male  affectis  oriri  putabantur.  Hoc 
medicamen  autem  non  secus  ac  Solutio  Muri- 
atis  Bary  tae  in  ulceribus  Scrofulosis  magis  pro¬ 
fuisse  videtur,  quam  cum  incrementum  ex 
fonte  strumoso  inductum  glandulas  corporis 
humani  lacessere  solet. 

Ex  principio  roborante  agere  videntur  tonum¬ 
que  generalem  systematis  totius  fere  semper 
augescunt,  appetitum  cibi  validiorem  reddunt 
sitimque  ex  magna  parte  minuunt.  Sed  quan- 
quam  multum  commodi  attulerunt  et  spem 
haud  parvam  et  aegrotantibus  et  medicinam 
facientibus  dederunt,  nihilominus  fatendum 
est  haec  ad  curationem  perfectam  non  satis 
valere  nec  fiduciam  certam  in  quavis  mor¬ 
bi  forma  mereri,  quoniam  effectus  qui  ex  eo¬ 
rum  administratione  provenire  poterunt,  sem¬ 
per  in  dubio  et  tenebris  tenentur. 

Antequam  observationibus  nostris  de  rebus 
istis  finem  inponimus,  quae  adversus  Scrofu- 
lam  a  medicis  temporibus  variis  ac  successu 

vario  in  usu  fuerunt,  pauca  de  remedio  illo 
Iodine  nominato  dicere  volumus,  quod  hisce 
annis  contra  hunc  morbum  et  apud  gentes  exte¬ 
ras  et  nobiscum  porrectum  est.  Hanc  substan¬ 
tiam  Courtois  invenit  qui  sodae  opificio  Parisiis 
praefuit,  sed  Gay  Lussac,  H.  Davy  Eques* 
chemicique  alii  optime  de  medicina  merentur 
qui  limites  scientiae  nostrae  hujusce  rei  per 
suam  analysin  praecipue  ampliarunt. 

Hoc  remedium  forma  tincturae  conpositum, 
ratione  granorum  lodinae  quadraginta  et  octo 
ad  unciam  unam  alcoholis  et  dosibus  guttarum 
decem  vel  quindecim  bis  indies  aDoctoreCom- 
det,  Genevensi,  in  tumoribus  Scrofulosis  et 
Bronchocele  praescriptum  fuit ;  sub  forma  Hy- 
driodatis  Potassae  in  istis  morbis  quoque  usur¬ 
patur. 

Beneficia  quae  ab  usu  ejus  profluere  aesti¬ 
mantur  laudem  nimiam  habuisse  videntur,  et 
ut  remedia  caetera  quibus  medici  per  secula 


*  Philosophical  Transactions,  1814-15. 

omnia  Scrofulam  subigere  conati  sunt,  fidem 
minorem  indies  vindicat,  nec  tempus  fortasse 
diu  abest  quum  lodina  in  curatione  Scrofulae 
locum  nullum  habebit,  sed  in  tumulo  negli- 
gentiae  ac  oblivibnis  quiescet :  nausea  et  sig¬ 
na  ista  quae  febricitantes  vexant,  usum  Xodi- 
nae  nimium  plerumque  comitantur. 

Medicus  qui  aegrotantibus  in  areis  Clinicis 
Nosocomii  Edinensis  praefuit,  experimenta 
quaedam  ac  tentamina  justa  de  utilitate  hu¬ 
jus  ce  remedii  in  affectionibus  Scrofulosis  anno 
millesimo  octingentesimo  vicesimo  primo  in¬ 
stituit. 

M.  R.  foemina  annum  aetatis  suae  quinqua¬ 
gesimum  quintum  agens  incremento  glandulae 
Thyroideae  per  triennium  laborans  hospes  nos¬ 
ocomii  evasit,  remedium  supra  dictum  actione 

♦ 

grani  unius  ad  grana  Alcoholis  centum  huic 
aegrotae  statim  post  admissionem  porrectum 
est  eandemque  formulam  in  dosibus  guttar¬ 
um  viginti  ter  indies  sumpsit,  haec  quantitas 
per  dies  sexdecim  sequentes  incrementum  gra- 

datim  accepit,  et  guttae  sexaginta  ter  indies, 

nullo  effectu  e  vidente  interposito,  in  ventri¬ 
culum  ejus  saepius  descenderunt.  Die  septimo 
ac  decimo  medicus  remedium  omitti  jussit, 
per  quod  tempus  aegra  guttas  tincturae  mille 
sexcentas  et  decem  sumpserat,  summa  qua¬ 
rum  fere  ad  grana  Iodinae  sex  decem  respon¬ 
det. 

S.r.m  /.  a  rs ,  v  ^ 

Foemina  altera  anno  aetatis  suae  vicesimo 
quinto  experimentum  idem  subiit :  Plurimi 
tumores  indole  strumosa  evidenter  praediti 
varias  corporis  partes  invaserant ;  medicamen 
modo  antea  memorato  praeparatum  est  et  huic 
aegrotae  quoque  praescriptum,  guttasTincturae 
quadringentas  ac  viginti  novem  spatio  die¬ 
rum  undecim  hausit,  et  ut  socia  nihil  boni 
exinde  derivavit. 


GLANDULAE  MORBOSAE. 

Priusquam  operi  nostro  finem  ponimus,  ne¬ 
gotio  proposito  haud  alienum  videbitur,  si  ver- 

ba  pauca  de  glandulis  morbidi  correptis  nunc 
loquamur. 

Quum  glandulae  ita  affectae  tumere  inci¬ 
piunt,  ratio  medendi  optima  erit  si  illas  quam 
primum  discutere  aut  resolvere  tentemus,  hi 
in  ulcerationem  abeant  aegrumque  cicatrici¬ 
bus  foedis  tandem  deforment. 

Ob  hanc  rem  applicationes  Saturninae,  Aqua 
Acetitis  Ammoniae  Conium  Maculatum,  Un¬ 
guentum  Hydrargyri,  Epispastica  et  Aura 
Electrica  invicem  adhiberi  queant ;  Hoc  ulti¬ 
mum  remedium  cum  inpetu  Galvanico  reso¬ 
lutionem  tumorum  vel  inducit  vel  eos  ad  sup¬ 
purationem  evocat,  pressura  super  partem  ef¬ 
fectam  quoque  commendata  fuit,  sed  exempla 
rara  sunt  ubi  tale  auxilium  rite  applicari  pos¬ 
sit,  nam  glandulae  morbosae  sedem  plerum¬ 
que  occupant  ubi  pressura  tuto  fieri  nequit,  et 
fortasse  parum  vel  nihil  commodi  ex  laboribus 
nostris  eveniret. 

Si  hae  curae  ad  levamen  mali  nequicquam 

valent  et  glandulae  jamjam  inflammantur  et 
augescunt,  hirudines  cum  lotionibus  frigidis 
sine  mora  applicari  debent,  ne  tumores  in  sup¬ 
purationem  properare  velint.  Sed  si  inflam¬ 
matio  ad  hunc  finem  tendere  videtur  cataplas¬ 
mata  emollientia  cum  fomentis  utilissima  re¬ 
ferientur,  et  si  dolor  magnus  urget,  decocta 
sumitatum  Papaveris  Somniferi  aerumnas  ae¬ 
groti  ex  parte  magna  lenire  possint. 

Quum  tumores  ad  ulcerationem  processerint 
multum  curae  ac  attentionis  requiritur  ut  la¬ 
bia  vulneris  iterum  coalescant.  Ulcera  hujus¬ 
modi  variis  applicationibus  per  tempus  diuti¬ 
num  saepissime  resistunt,  sed  si  opera  strenua 
detur  et  si  remedia  applicata  identidem  mu¬ 
tentur,  labores  medici  justo  suo  praemio  ac 
exitu  felici  rarius  fraudabuntur. 

